Βιογραφικό Γιάννη Καισαρίδη

Σπουδές:

1977-1981: Πολιτικές και Οικονομικές επιστήμες στο Πάντειο Πανεπιστήμιο

1981-1986: Δραματική σχολή Κ.Θ.Β.Ε. και Ελληνική Φιλολογία (Τμήμα Μέσων και Νέων Ελληνικών)

1981: Υποβάλλω δύο τραγούδια μου στους Αγώνες Ελληνικού Τραγουδιού της Κέρκυρας (Καλλιτεχνική δνση: Μάνος Χατζιδάκις). Τα τραγούδια δεν προκρίνονται. *[Κιθάρα στην ηχογράφηση των δύο τραγουδιών είχε παίξει ο 15ετής τότε Παύλος Παυλίδης (Ξύλινα Σπαθιά)…]*

1982-1983:συμμετοχή στην παράσταση *«Φάσμα -Αφιέρωμα στον Γιάννη Ρίτσο»* (Χοροθέατρο Κ.Θ.Β.Ε., σκηνοθεσία: Ντανιέλ Λομμέλ)

1982 και 1984, καλοκαίρια: στην ανασκαφή του χώρου της παλαιάς Μητρόπολης Βέροιας, επιβλέπον αρχαιολόγος, καθηγητής Α.Π.Θ., Ευθύμιος Τσιγαρίδας - 11η Εφορεία Βυζαντινών Αρχαιοτήτων

1984: συμμετοχή στην τηλεοπτική σειρά *«Ο χρυσός νοικοκύρης»* (σκηνοθεσία: Τάσος Ψαρράς)

1984-1985: συμμετοχή στην παράσταση *«Ο Γλάρος»* του Α. Π. Τσέχωφ (Κ.Θ.Β.Ε., σκηνοθεσία Δ. Χρονόπουλος) με πρωταγωνιστές τη Φιλαρέτη Κομνηνού και τον Νίκο Σεργιανόπουλο

1985-1986: *«Ένα ζευγάρι κόκκινες μπότες»* του Γ. Ταϊπλιάδη (ΔΗ.ΠΕ.ΘΕ. Βέροιας), *«Αγγέλα»* του Γ. Σεβαστίκογλου και *«Τρία μονόπρακτα του Α. Π. Τσέχωφ»* (ΔΗ.ΠΕ.ΘΕ. Βέροιας)

1986 (τέλη) – 1989 (αρχές): στρατευμένος

1988: Ωρομίσθιος Επιμορφωτής Θεάτρου στη Λαϊκή Επιμόρφωση.

-Συμμετοχή στη σουηδική τηλεοπτική παραγωγή *«Η αναζήτηση του Ορέστη»*. Γυρίσματα στην Κω. Με τους Λυδία Φωτοπούλου και Νίκο Σεργιανόπουλο

1989-1990: *«Όνειρο καλοκαιρινής νύχτας»* του Σαίξπηρ, σκηνοθεσία Ν. Παπανδρέου, και *«Μύθος των Ατρειδών»,* σκηνοθεσία Ν. Χουρμουζιάδη (Πειραματική Σκηνής της Τέχνης – Θεσσαλονίκη).

-Επιμέλεια και παρουσίαση της λογοτεχνικού περιεχομένου εκπομπής *«Μεθυσμένο καράβι»* στον ραδιοφωνικό σταθμό «ΑΙΧΜΗ» - Βέροια

1990-1992: *«Οι ιστορίες είναι πάντα ξένες»*, Διαδημοτικό ραδιόφωνο Ημαθίας

1990–1991: Αναπληρωτής Φιλόλογος στο Πολυκλαδικό Λύκειο Βέροιας: οργάνωση θεατρικής ομάδας. Παρουσίαση θεατρικού έργου *«Παντρολογήματα»* του Ν. Γκόγκολ στη Στέγη Γραμμάτων και Τεχνών - 29 Μαΐου 1991. Αρκετοί από τους συμμετέχοντες μαθητές ασχολήθηκαν κατόπιν με τις Τέχνες (ενδεικτικά: Γιώργος Καραμίχος – ηθοποιός, Σοφία Καραγιάννη – σκηνοθέτις, Ρία Μαζίνη – μουσικός-τραγουδίστρια, Αντιγόνη Τσαφή – εικαστικός)

1991-1992: Αναπληρωτής Φιλόλογος στο Γυμνάσιο Βεργίνας: Οικολογική Ομάδα *«Το Φωτόδεντρο»*. Δεντροφύτευση αύλειου χώρου σχολείου και πλατείας του χωριού – έκδοση Ημερολογίου (ζωγραφιές των μαθητών και στίχοι Ελλήνων ποιητών με θέμα τη φύση και το περιβάλλον)

Οργάνωσα- παρουσίασα, ακόμη, και στον χώρο του σχολείου:

-ομιλία του ιστορικού Γ. Χιονίδη (24/3/1992),

-ομιλία της μεγάλης ποιήτριας Κ. Δημουλά (4/5/92),

-ομιλία της αρχαιολόγου Α. Κοτταρίδου (12/5/1992).

1992, 2 Μαΐου: παρουσιάζω την ποιήτρια Κική Δημουλά (Αίθουσα Δικηγορικού Συλλόγου).

-Στα τέλη της ίδιας χρονιάς ιδρύω στη Βέροια την Εταιρεία Φίλων Τέχνης «*Διόνυσος*» (από το 1995: Σύλλογος Φίλων Τέχνης *«Ο Διόνυσος»*). Ως τον Δεκέμβριο του 1999 με τη θεατρική του ομάδα «*Απάνοιξη*» σκηνοθέτησα τα: *«Παντρολογήματα»*, του Ν. Γκόγκολ, *«Γυναίκες στη βροχή»*, τρία μονόπρακτα του Τ. Ουίλλιαμς, *«Οι Καλόπιστοι θεατρίνοι»*, του Μαριβώ (πρώτη παρουσίαση στην Ελλάδα), *«Σου στέλλω δύο φύλλα κυκλαμίνων της Μακεδονίας»*, δραματοποιημένη παρουσίαση σελίδων του ημερολογίου τού Π. Μελά, *«Έρωτας στα χιόνια» και «Ο ξεπεσμένος δερβίσης»*, δραματοποιημένη παρουσίαση των ομώνυμων διηγημάτων του Αλέξανδρου Παπαδιαμάντη, *«Η κυρία δεν πενθεί»*, του Κ. Μουρσελά, *«Με δύναμη από την Κηφισιά»*, των Κεχαϊδη – Χαβιαρά, *«Περλιμπλίν και Μπελίσα»*, του Φ. Γ. Λόρκα, *«Τέλος του παιχνιδιού»*, του Σ. Μπέκετ, καθώς και έργα κουκλοθεάτρου.

Επίσης: επιμελήθηκα την έκδοση του θεατρικού εντύπου *«ΔΙΟΝΥΣΙΑΚΑ»* (περιοδική έκδοση),

Οργάνωσα τον Αύγουστο του ’93 τριήμερο αφιέρωμαστο σύγχρονο ελληνικό κινηματογράφο. Ταινίες (προβλήθηκαν στο θερινό κινηματογράφο «Σταρ»): Φανουρόπιτα (Γ. Γιατζουζάκης), Το δέντρο που πληγώναμε (του Δ. Αβδελιώδης), Η γραβάτα (Β. Μπίστικας), Ο ψύλλος (Δ. Σπύρου).

1995/1996 και 1999: Εκδηλώσεις Τέχνης και Λόγου υπό την επωνυμία *«Εν Βερροία...»*.

1994, Μάιος και 1995, Μάιος: δραματουργική επεξεργασία, σκηνογραφική και μουσική επιμέλεια και σκηνοθεσία των παραστάσεων:

*«Στην Άγνωστη γυναίκα»* (βασισμένη σε κλασικά θεατρικά κείμενα με θέμα τη γυναίκα),

*«Πρόβα νυφικού»*, (βασισμένη σε κλασικά θεατρικά κείμενα -μεταξύ των οποίων και δικά μου- με θέμα το γάμο).

Παρουσιάστηκαν από την ερασιτεχνική θεατρική ομάδα του ΔΗ.ΠΕ.ΘΕ. Βέροιας *«Έκφραση»* στην Αντωνιάδειο Στέγη Γραμμάτων και Τεχνών.

1994, Νοέμβριος: Ορίστηκα από το ΥΠΕΠΘ μέλος της Τοπικής Επιτροπής Επιλογής Θεαμάτων Ν. Ημαθίας.

1995, Άνοιξη: μέλος Κριτικής Επιτροπής Μαθητικών Αγώνων Αρχαίου Ελληνικού Δράματος και Σύγχρονου Θεάτρου Δυτικής και Κεντρικής Μακεδονίας

1995 και 1996: μέλος της Καλλιτεχνικής Επιτροπής του ΔΗ.ΠΕ.ΘΕ. Βέροιας.

1996, Μάρτιος: το διήγημά μου *«Λερωμένο ρούχο»* βραβεύεται με έπαινο και εκδίδεται από τον Όμιλο Ενίσχυσης Πολιτιστικών Δραστηριοτήτων - Θεσσαλονίκη.

-Άνοιξη: Οργανώνω και παρουσιάζω στη Στέγη Γραμμάτων και Τεχνών τη δραματοποίηση μύθων, παραμυθιών και λαϊκών παραδόσεων σε συνεργασία με τη θεατρική ομάδα *«Έκφραση»* για τις ανάγκες του προγράμματος *«Με ένα βιβλίο πετάω»* που υλοποίησε η Δημοτική Επιχείρηση Πολιτισμού Βέροιας σε συνεργασία με το Υπουργείο Παιδείας

1997, Ιούνιος: *«Χρονικό μιας πρεμιέρας»*, πρώτη συλλογή διηγημάτων μου, εκδόσεις Εξάντας.

Κριτικές: «Εποχή» (εβδομαδιαία εφημερίδα των Αθηνών)-8 Μαρτίου 1998, «Αγγελιαφόρος» της Θεσσαλονίκης-12 Απριλίου 1998, «Αυγή»-14 Ιουνίου 1998, «Ελευθεροτυπία»-6 Νοεμβρίου 1998, περιοδικό «Εντευκτήριο»-τ. 44, περιοδικό «Οδός Πανός»-τ. Σεπτ./Δεκ. 1998, περιοδικό «Πλανόδιον»-τ. Ιουνίου 1999.

Ραδιοφωνικές παρουσιάσεις: Τρίτο Πρόγραμμα Ελληνικής Ραδιοφωνίας-4/5/1998, Παρατηρητής-27/10/1998.

Τηλεοπτικές παρουσιάσεις: Άξιον εστί-17/2/1998, Ε.Ρ.Τ. 3-25/4/1998, TV 100-12/5/1998

Παρουσιάσεις: «Βήμα» -28/9/1997, περιοδικό “Best Seller” –τ.16.

Το βιβλίο απασχολεί την Επιτροπή Κρατικών Βραβείων Λογοτεχνίας, αλλά, καθώς δεν έχει κατατεθεί στην Εθνική Βιβλιοθήκη, απαραίτητη προϋπόθεση για να κριθεί, αποκλείεται από την Επιτροπή…

-Φθινόπωρο: συντάσσω, ύστερα από ανάθεση της Δημοτικής Επιχείρησης Πολιτισμού, το επίσημο πρόγραμμα της έκθεσης φωτογραφίας με θέμα τη Βέροια, που οργάνωσε ο Δήμος Βέροιας και παρουσιάστηκε κατόπιν στην Κύπρο

1997-’98: μέλος της Περιφερειακής Κριτικής Επιτροπής των Μαθητικών Αγώνων Αρχαίου Δράματος-Σύγχρονου Θεάτρου στην Περιφέρεια Κεντρικής και Δυτικής Μακεδονίας.

1998: Ιδρυτικό μέλος του Σωματείου *«Κίνηση Πολιτών για την Αισθητική και Αρχαιολογική προστασία της διατηρητέας περιοχής «Κυριώτισσα» στη ΒΕΡΟΙΑ»* (αριθ. απόφασης αναγνώρισης του Σωματείου: 157/ΕΜ/1998 τού Μονομελούς Πρωτοδικείου Βέροιας)

-Καλοκαίρι: έρευνα, ύστερα από ανάθεση της Δημοτικής Επιχείρησης Πολιτισμού, με θέμα την οικογένεια Σαράφογλου και το Αρχοντικό αυτής – δημοσίευση: περιοδικό *«Πολιτιστικά Δρώμενα»*.

-Ιούνιος: Σκηνοθετώ για το ΔΗ.ΠΕ.ΘΕ. Βέροιας το θεατρικό μου έργο *«Της θάλασσας η θυγατέρα»*, παράσταση εμπνευσμένη από το μαγικό κόσμο των λαϊκών μας αφηγήσεων, έχοντας, επίσης, τη σκηνογραφική και μουσική ευθύνη της παράστασης. Οι παραστάσεις δίνονται στο αρχοντικό *Σαράφογλου* (Το έργο παρουσιάστηκε στον ίδιο χώρο και τον Μάιο του 1999).

-Χειμώνας: το θεατρικό έργο μου για παιδιά *«Ο Ταχυδρόμος των Ονείρων»* παρουσιάζεται από το ΔΗ.ΠΕ.ΘΕ. Σερρών. 38 παραστάσεις, 5214 θεατές

2000, Φεβρουάριος: *«Συναντήσεις και ενοχές»*, δεύτερη συλλογή διηγημάτων, εκδόσεις Κέδρος. Υποψήφιο για το Κρατικό Βραβείο Διηγήματος και για τα Λογοτεχνικά Βραβεία τού περιοδικού «διαβάζω».

Κριτικές: «Ελευθεροτυπία»-17/3/2000, «Βήμα»-19/3/2000, «Καθημερινή»-1/4/2000, 30/4/2000, 16/7/2000, «ΟΙ ΚΑΙΡΟΙ»-21/4/2000, «Αυγή»-29/4/2000, 6/8/2000, «Αλήθεια», περιοδικό «Πολίτης», «Η ΣΥΝ+Είδηση»-Οκτώβριος 2000, Ithaca-Ιούλιος 2000, «ΑΝΤΙ»-4/5/2001, περιοδικό «Πλανόδιον»-Ιούνιος 2001, κ.α.

Παρουσιάσεις: περιοδικό «Λάμδα» (τ. 8, Μάιος 2000), εφημερίδα «Εδεσσαίος» (1-2-2002).

-20 Δεκεμβρίου: εκδήλωση στη *«Μνήμη του αρχαιολόγου Θανάση Παπαζώτου»,* με κεντρικό ομιλητή τον κ. Βασίλη Κατσαρό, καθηγητή της Μεσαιωνικής Φιλολογίας του Α.Π.Θ. – Οργάνωση: Κίνηση Πολιτών Κυριώτισσας.

2001: Μέλος του Τοπικού Γραφείου *«ICOMOS»* Ν. Ημαθίας. (*«ICOMOS»*:διεθνής Οργάνωση Μη Κερδοσκοπικού Χαρακτήρα, υπάγεται στην UNESCO και έχει ως σκοπό την καταγραφή, διάσωση και ανάδειξη της Παγκόσμιας Πολιτιστικής Κληρονομιάς)

-2 και 3 Νοεμβρίου στην Κοζάνη: *«Σύγχρονοι Λογοτέχνες της Μακεδονίας»*

-8 Δεκεμβρίου: εκπροσωπώντας την *Κίνηση Πολιτών Κυριώτισσας* πήρα μέρος στην ημερίδα *«Ημέρες Αρχιτεκτονικής: Ιστορικό Κέντρο Βέροιας – προβλήματα και προοπτικές»,* που οργάνωσε ο Σύλλογος Αρχιτεκτόνων Ν. Ημαθίας στις 8/12/2001 στο Βυζαντινό μουσείο Βέροιας, αναπτύσσοντας το θέμα *«Το Ιερό στην πόλη».*

2002, 22-23 Μαρτίου: συμμετοχή μου στη *«Συνάντηση Βαλκανίων και Μακεδόνων Λογοτεχνών 1970-2000»*, που πραγματοποιήθηκε στην Έδεσσα, στα πλαίσια της Πολιτιστικής Ολυμπιάδας 2001-2004.

2003, Οκτώβριος: τοποθετούμαι, κατόπιν επιλογής, *Υπεύθυνος Πολιτιστικών θεμάτων και Μαθητικών Καλλιτεχνικών αγώνων* στη Δευτεροβάθμια Εκπαίδευση τού Ν. Ημαθίας. Τη θέση κατείχα ως τον Αύγουστο του 2011.

-21 Νοεμβρίου: Ενημερωτικό-κριτικό κείμενό μου στο ένθετο *«Βιβλιοθήκη»* της εφημερίδας *Ελευθεροτυπία* για το ντοκιμαντέρ του Πάνου Καρκανεβάτου *«Πνοή της γης»* (συμμετoχή στο 44ο Φεστιβάλ Κινηματογράφου Θεσσαλονίκης). Την ταινία προλογίζω κατά την επίσημη παρουσίασή της στο κινηματοθέατρο «Ολύμπιον» της Θεσσαλονίκης στις 27/11/2003. (Συμμετείχα, επίσης, στη συγγραφή της τελικής γραφής του σεναρίου της ταινίας *«Μια βαθιά ανάσα»* του ιδίου σκηνοθέτη)

2004, Απρίλιος: συμμετοχή στην τηλεταινία του Π. Καρκανεβάτου «Ρουλεμάν»

2005: *«Μισάντρα»*, τρίτη συλλογή διηγημάτων, εκδόσεις Κέδρος. Το βιβλίο αποσπά -πλην μίας ψήφου, παμψηφεί- το Κρατικό Βραβείο Λογοτεχνίας.

2007, 23 Οκτωβρίου: Κατόπιν προσκλήσεως, οργανώνω εργαστήριο «Δημιουργικής γραφής» στο Τμήμα Μεταφρασεολογίας και Διαπολιτισμικών Σπουδών τού Α.Π.Θ.

2010, 25-30 Μαρτίου: Κατόπιν προσκλήσεως, παρουσίαση του συγγραφικού μου έργου στο Πανεπιστήμιο Sapienza της Ρώμης και οργάνωση εργαστηρίου «Δημιουργικής γραφής»

2010, 7 Δεκεμβρίου: Προσκεκλημένος τού Εργαστηρίου Σκηνογραφίας/Ενδυματολογίας τού Τμήματος *«Εικαστικές και Εφαρμοσμένες Τέχνες»* τού Πανεπιστημίου Δυτικής Μακεδονίας *(Φλώρινα)*, διεξήγαγα-οργάνωσα τρίωρη διάλεξη/εργαστήριο υπό τον τίτλο: *«Αναζητώντας θραύσματα χώρου και χρόνου στη σκηνή»*.

2016, Απρίλιος: *«Αποτομή»*, μυθιστόρημα, εκδόσεις Νησίδες.

Κινηματογράφος:

Ταινίες μ.μ.: Μισάντρα, Γκιουνέ, Δημουλά (*«Δεν έχω βλάψει στη ζωή μου αίνιγμα∙ δεν έβλαψα κανένα»*), Σημαδιακοί κι αταίριαστοι, Τάρζαν και Ζόρρο, Ανασταίνοντας τον Άλλο, Αύγουστος στη Λωλαμάρου, Πηγή είναι ο Λόγος – αναζητώντας την αόρατη πόλη.

Διηγήματά μου έχουν μεταφραστεί:

στα Γερμανικά (λογοτεχνικό περιοδικό Βερολίνου «Lettre International», Dezember 2001),

στα Γεωργιανά («Ανθολογία Ελληνικού Διηγήματος», επιμέλεια: Σοφία Σιαμανίδου, Νίνο Ντβαλίτζε -Department of Modern Greek Studies, Institute of Classical Philology, Byzantinology and Modern Greek Studies, Tbilisi State University-, Τιφλίδα 2003, με τη συμβολή του Υπουργείου Πολιτισμού της Ελλάδας),

στα Αγγλικά (Α. «Ανθολογία Ελληνικού Διηγήματος: Angelic & Black, Contemporary Greek short stories», Cosmos Publishing –Νew Jersey, U.S.A., σε επιμέλεια και μετάφραση τού καθηγητή Μεταφρασεολογίας και Διαπολιτισμικών Σπουδών τού Α.Π.Θ. Νταίηβιντ Κόνολι - Μάιος 2006, Β. Λογοτεχνικό περιοδικό “Brand” του Λονδίνου, Καλοκαίρι 2008)

και Ιταλικά (Εργασία φοιτητών Τμήματος Νεοελληνικών σπουδών Πανεπιστημίου “Sapienza” της Ρώμης).

Υπήρξα μέλος τής ομάδας εργασίας τού προγράμματος τού Εθνικού Κέντρου Βιβλίου «Λέσχες ανάγνωσης».

Σε εκδηλώσεις που οργανώθηκαν στη Βέροια από το Σύλλογο Φίλων Τέχνης *«Ο Διόνυσος»* και από τη Δημόσια Κεντρική Βιβλιοθήκη, έχω παρουσιάσει το έργο ποιητών και πεζογράφων. *Ενδεικτικά αναφέρω τους συγγραφείς: Νίκος Γαβριήλ Πεντζίκης (1990), Αντώνης Σουρούνης (Νοέμβριος του 1996), Ηλίας Παπαδημητρακόπουλος (6 Οκτωβρίου 1999), Παύλος Μάτεσις (20 Νοεμβρίου 1999), Σταύρος Ζουμπουλάκης (Δεκέμβριος του 1999), Θανάσης Βαλτινός (2008), Πέτρος Τατσόπουλος (2008), Ιωάννα Καρυστιάνη (Ιανουάριος του 2012), Δημήτρης Νόλλας (14 Μαΐου 2012).*

Κατά την περίοδο 1992-1995: αρθρογραφούσα κατά καιρούς σε τοπικές εφημερίδες (*Ενδεικτικές ημερομηνίες: «ΒΕΡΟΙΑ», 18-9-1992, 20-11-1992, 10-3-1995, 10-11-1995, 17/11/1995)*.

**Κριτικές - Παρουσιάσεις (ως το 2006-2007 περίπου)**

**Α. ΚΡΙΤΙΚΕΣ - ΠΑΡΟΥΣΙΑΣΕΙΣ ΓΙΑ “ΤΟ ΧΡΟΝΙΚΟ ΜΙΑΣ ΠΡΕΜΙΕΡΑΣ”**

Λώρη Κέζα, “Νέοι συγγραφείς ζητούν αναγνώστες”, εφ. ΤΟ ΒΗΜΑ, “Βιβλία”, 28–9–1997, σ. 8–9.

Γκίκα Ελένη, σελ. 7 τού περ. «Τάιμ άουτ» τού «Έθνους», 19-10-1997

Μάρη Θεοδοσοπούλου, “Από τη βυζαντινή Βέροια”, εφ. Η ΕΠΟΧΗ, “ΒΙΒΛΙΟ”, 8–3–1998, σ. 19.

Γιώργος Κορδοµενίδης, “Χρόνια µουσκεµένα στη βροχή της επαρχίας”, εφ. Αγγελιοφόρος της Κυριακής, “ΠΟΛΙΤΙΣΜΟΣ” , 12-4-1998, σ. 6.

Χρίστος Παπαγεωργίου, “Λογοτεχνική απόσταξη”, εφ. η κυριακάτικη ΑΥΓΗ, “ΒΙΒΛΙΟ”, 14–6–1998, σ. 41.

Χρίστος Παπαγεωργίου, “Χρονικό µιας πρεµιέρας”, περ. ∆ιαβάζω, τχ. 387, Ιούλιος–Αύγουστος 1998, σ. 36.

Βαγγέλης Αθανασόπουλος, “Η τεχνική της ευέλικτης διήγησης. Η πρεµιέρα ενός πεζογράφου”, εφ. ΕΛΕΥΘΕΡΟΤΥΠΙΑ, 6–11–1998.

Ζωή Σαµαρά, “Χρονικό µιας πρεµιέρας”, περ. Ο∆ΟΣ ΠΑΝΟΣ, τχ. Σεπ.–∆εκ. 1998, σ. 169–172.

Μ.[άρη] Θ.[εοδοσοπούλου], “Κρατικά Λογοτεχνικά Βραβεία. Αναµενόµενα και ευπρόσδεκτα”, εφ. Η ΕΠΟΧΗ, 8–11–1998, σ. 19–20.

Φωτεινή Κεραµάρη, “Ο συγγραφέας Γιάννης Καισαρίδης”, περ. Πολιτιστικά ∆ρώµενα, τχ. Ιαν.–Φεβ. 1999, σ. 16-24.

Γιώργος Αράγης, “ΕΝ ΠΑΡΟ∆Ω. Χρονικό µιας πρεµιέρας”, περ. ΠΛΑΝΟ∆ΙΟΝ, τχ. 29, Ιούνιος 1999, σ. 119–123

**Β. ΚΡΙΤΙΚΕΣ ΓΙΑ ΤΟ “ΣΥΝΑΝΤΗΣΕΙΣ ΚΑΙ ΕΝΟΧΕΣ”**

Β. Κ. Κ., “ΣΥΝΑΝΤΗΣΕΙΣ ΚΑΙ ΕΝΟΧΕΣ”, εφ. ΕΛΕΥΘΕΡΟΤΥΠΙΑ, 10–3–2000

Ηλίας Χ. Παπαδηµητρακόπουλος, “Επί ποταµών Βεροία…Λιτανεία της µνήµης, υπόγειος και µυστικός θρήνος για τους ανθρώπους και την πόλη”, εφ. ΕΛΕΥΘΕΡΟΤΥΠΙΑ, “Βιβλιοθήκη”, 17–3–2000, σ. 11

Μάρη Θεοδοσοπούλου, “Ρέκβιεµ µιας πόλης”, εφ. ΤΟ ΒΗΜΑ, “Βιβλία”, 19–3–2000, σ. 12

Όλγα Σελλά, “Συναντήσεις και ενοχές”, εφ. ΚΑΘΗΜΕΡΙΝΗ, 1–4–2000

Γ. Ν. Μπασκόζος, “Βιβλιοπαρουσιάσεις”, εφ. ΕΞΠΡΕΣ, 9–4–2000, σ. 16

Σώπατρος Βερροιαίος [π. Πορφύριος], “ΛΟΓΟΤΕΧΝΙΚΑ ΣΗΜΕΙΩΜΑΤΑ. Για το δεύτερο βιβλίο του Γ. Καισαρίδη”, εφ. ΟΙ ΚΑΙΡΟΙ, 21–4–2000 σ. 3

Χρίστος Παπαγεωργίου, “∆ραµατουργία και βίωµα”, εφ ΚΥΡΙΑΚΑΤΙΚΗ ΑΥΓΗ, 29–4–2000, σ. 33

Ελισάβετ Κοτζιά, “Ζωντανή µνήµη της Κατοχής και του Εµφυλίου”, εφ. ΚΑΘΗΜΕΡΙΝΗ, 30–4–2000

Κώστας Βούλγαρης, “Συναντήσεις και ενοχές”, περ. Ο ΠΟΛΙΤΗΣ, Απρίλιος 2000, σ. 45

Σόφη Γκαγκούση, “Συναντήσεις και ενοχές”, εφ. ΛΑΟΣ, “περ. λ”, τχ. 8, Μάιος 2000, σ. 74–75

Βαγγέλης Χατζηβασιλείου, “Ο θάνατος και η µνήµη”, εφ. ΕΛΕΥΘΕΡΟΤΥΠΙΑ, “τυπογραφείο”, 4–6–2000, σ. 24

Νίκου Γ. Ξυδάκη, “Ο ρεαλισµός της µαγείας. Εκεί που µεταµορφώνεται η καθηµερινότητα”, εφ. ΚΑΘΗΜΕΡΙΝΗ, 16–7–2000

Τάκη Μενδράκου, “Ο θρήνος της απώλειας”, εφ. Η ΚΥΡΙΑΚΑΤΙΚΗ ΑΥΓΗ, “ΒΙΒΛΙΟ”, 6–8–2000

Τέλης Σιδηρόπουλος, “ΣΥΝΑΝΤΗΣΕΙΣ ΚΑΙ ΕΝΟΧΕΣ”, εφ. Η ΣΥΝείδηση, αρ. φ. 40, Οκτ. 2000, σ. 5

Χρίστος Παπαγεωργίου, “Η αγωνία ως µέσον εσωτερικών δεσµεύσεων”, [Οµιλία στην Εστία Μουσών Νάουσας], 13–1–2001

Κωνσταντίνος Νούλας, “Με δύναµη από τη Βέροια”, περ. ΑΝΤΙ, τχ. [;], 4–5–2001, σ. 63

Γιώργος Αράγης, “ ΕΝ ΠΑΡΟ∆Ω / ΒΙΒΛΙΟΚΡΙΣΙΕΣ”, περ. ΠΛΑΝΟ∆ΙΟΝ, τχ. 32, σ. 670–673

Βαγγέλης Αθανασόπουλος / Τιτίκα ∆ηµητρούλια / Κώστας Καρακώσας / Ελισάβετ Κοτζιά / Μισέλ Φάις /

Βαγγέλης Χατζηβασιλείου , “Λογοτεχνικά βραβεία 2001”, περ. ∆ιαβάζω, τχ. 423, σ. 79–88

Ηλίας Τσέχος, “Ο ένοχος λόγος ή ο αθώος χρόνος”, εφ. εδεσσαίος, 1–2–2002, σ. 8–9

Κοσµάς Χαρπαντίδης, “Τα όρια µιας µινιµαλιστικής γραφής”, περ. ΠεριΩδικό” [της Καβάλας], τχ. 28

**Γ. ΚΡΙΤΙΚΕΣ ΓΙΑ ΤΗ “ΜΙΣΑΝΤΡΑ”**

Χρίστος Παπαγεωργίου, “Μισάντρα, όπως “μυστικές σκιές” ”, εφ. Η Κυριακάτικη ΑΥΓΗ, 22-1-2006, σ. 22

Μάρη Θεοδοσοπούλου, “Υπό λοξή γωνία. Καθημερινές μορφές και το πανόραμα του 20ου αιώνα”, εφ. Το Βήμα, 12-2-2006

Αβάνης Γεώργιος, “Μισάντρα”, εφ. ΛΑΟΣ (Βέροια), 12-2-2006

Δ. Ι. Καρασάββας, “Μια Λιτανεία για την Βέροια”, εφ. Οι Καιροί (Βέροια), 16-2-2006

Λίνα Πανταλέων, “Πόλη επί σκηνής. Δεκατέσσερα διηγήματα και ένα αφήγημα για τη γενέτειρα και τους ανθρώπους της”, εφ. Ελευθεροτυπία, “Βιβλιοθήκη”, 24-2-2006, σ. 14-15

Γιώργος Γώτης, Παρουσίαση της “Μισάντρας” στη “Στοά του Βιβλίου”, Αθήνα, 18-3-2006

Ηλίας Παπαδημητρακόπουλος, “Κιβωτός ψυχών και ονείρων”, εφ. Η ΕΠΟΧΗ, 22-4-2006, σ. 23

Μικέλα Χαρτουλάρη, “Η διαίσθηση του συγγραφέα”, εφ. ΤΑ ΝΕΑ, “Βιβλιοδρόμιο”, 17/18-6-

Γιώργος Κορδομενίδης, “Αγιοποιώντας το καθημερινό στη ζωή μιας μικρής πόλης”, εφ. Η ΚΑΘΗΜΕΡΙΝΗ, “Βιβλίο”, 22-10-2006, σ. 10

Γιώργος Βαϊλάκης, “Το τέλος της μικρής μας πόλης”, περ. highlights, τχ. 25, Νοέμβριος-Δεκέμβριος 2006, σ. 161

Γιώργος Αράγης, “Μισάντρα”, περ. Πλανόδιον, τχ. 41, Δεκέμβριος 2006, σ. 165-169

Ντέηβιντ Κόνολι, “Μισάντρα: Η ανάγνωση ενός μεταφρασεολόγου” [Παρουσίαση της “Μισάντρας” στο “Βυζαντινό Μουσείο Βέροιας”, 15-12-2006]

Φωτεινή Κεραμάτη, “Γενικά γνωρίσματα στο έργο του Γιάννη Καισαρίδη” [Παρουσίαση της “Μισάντρας” στο “Βυζαντινό Μουσείο Βέροιας”, 15-12-2006]

Τέλης Σιδηρόπουλος, “Mια περιδιάβαση στη γενέθλια πόλη του Γιάννη Καισαρίδη” [Παρουσίαση της “Μισάντρας” στο “Βυζαντινό Μουσείο Βέροιας”, 15-12-2006]

Γιώργος Κορδομενίδης, “Η μαγεία του ρεαλισμού στο έργο του Γιάννη Καισαρίδη” [Παρουσίαση της “Μισάντρας” στο “Βυζαντινό Μουσείο Βέροιας”, 15-12-2006]

Γ. Ν. Θαλασσινός, “Μελέτη και εξορκισμός θανάτου”, περ. Νέα Εστία, τχ. 1796, Ιανουάριος 2007, σ. 135-143

Ηλίας Τσέχος, “Μισάντρα”, εφ. Βέροια, 10-5-2007

Χρήστος Σκούπρας, “Ο Συμβολικός Χώρος Της Λογοτεχνίας”, εφ. “ΟΙ ΚΑΙΡΟΙ”, 6-7-2007, σ. 6

**Δ. ΣΥΝΕΝΤΕΥΞΕΙΣ ΣΕ ΕΦΗΜΕΡΙΔΕΣ ΚΑΙ ΠΕΡΙΟΔΙΚΑ**

Περιοδικό “Best Seller”, τχ. 16, Άνοιξη 1998, σ. 76-78 [στον Βασίλη Χατζή]

Εφημερίδα “Ελευθεροτυπία”, “Βιβλιοθήκη”, 9-4-1999, σ. 2 [στην Κίτσα Μπόντζου]

Εφημερίδα “Ελευθεροτυπία”, “Βιβλιοθήκη”, [;]-8-2000, σ. 11